Rania Awaad

**Rania Awaad** je egipatsko-američka islamska učenjakinja, psihijatrica i profesorica. Profesorica je kliničke psihijatrije na Odsjeku za psihijatriju i bihevioralne nauke Univerziteta Stanford. Njena istraživanja i stručni rad usmjereni su na mentalno zdravlje muslimana, s posebnim naglaskom na integraciju islamske tradicije i savremene psihijatrijske prakse.

## Biografija 
Rođena je u Kairu, a odrasla u američkim saveznim državama New Jersey i Michigan. Islamske nauke počela je izučavati sa 14 godina u Damasku, gdje je učila od ženskih učenjakinja. Stekla je *idžazu* (dozvolu za podučavanje) iz *tedžvida*, prema kiraetima Hafs i Warsh. Također posjeduje *idžaze* iz šafijskih pravnih tekstova, malikijskog fikha, islamskog odgoja (*adab*) i duhovne izvrsnosti (*ihsan*).

Tokom studija medicine, svjedočila je psihijatrijskoj krizi mlade muslimanke. Uvidjevši da zajednica i vjerske vođe nemaju adekvatne alate za prepoznavanje psihičkih poremećaja, te da se takva stanja često pripisuju natprirodnim pojavama, odlučila je specijalizirati psihijatriju umjesto prvobitno planirane ginekologije. Specijalizaciju iz psihijatrije i postdoktorski istraživački staž završila je na Univerzitetu Stanford, gdje se potom pridružila nastavnom osoblju. 

Pored toga, angažirana je kao vanjska saradnica i savjetnica u okviru Ureda za religijski život na Stanfordu, te je članica nastavnog osoblja u programu Abbasi za islamske studije.

Njena nastava obuhvata kurseve o islamskoj psihologiji, psihologiji ksenofobije i integraciji religije i kulture u medicinsku njegu. Gostujuća je profesorica na Cambridge Muslim College i *The Islamic Seminary of America*.

Kroz Stanfordov laboratorij za muslimansko mentalno zdravlje, inicirala je osnivanje mreže BAMMHP (eng. *Bay Area Muslim Mental Health Professionals*), koja okuplja stručnjake u zaljevu San Francisca. Istraživanja ukazuju da su hipervigilancija uzrokovana islamofobijom i diskriminacija, posebno kod žena koje nose hidžab, među najznačajnijim faktorima stresa u zajednici.

Osnovala je neprofitnu organizaciju Maristan, koja nudi obuke za imame i vođe zajednica o prevenciji i intervenciji kod samoubistava, kombinujući savremenu medicinu sa islamskim principima.
* *Primjena islamskih principa u kliničkoj mentalnoj zdravstvenoj zaštiti: uvod u tradicionalnu islamski integrisanu psihoterapiju* (*Applying Islamic Principles to Clinical Mental Health Care: Introducing Traditional Islamically Integrated Psychotherapy*), uredili Bilal Ali, Fahad Khan, Hooman Keshavarzi i Rania Awaad (Taylor & Francis, 2020)

### Naučni radovi 
* *Moderno konceptualiziranje fobije u al-Balkhijevom djelu iz 9. vijeka: Ishrana tijela i duše* (eng. *A Modern Conceptualization of Phobia in al-Balkhi’s 9th Century Treatise: Sustenance of the Body and Soul*) (2016).
* *Opsesivni poremećaji u djelu al-Balkhija iz 9. vijeka* (eng. *Obsessional Disorders in al-Balkhi’s 9th century treatise*) (2015).
* *Razvoj i validacija skale percepcija i stavova muslimana prema mentalnom zdravlju (M-PAMH)* (eng. ''Development and Validation of the Muslims' Perceptions and Attitudes to Mental Health (M-PAMH) Scale*) (2019).

## Članstva u stručnim udruženjima 
Dr. Awaad je aktivna članica nekoliko prestižnih organizacija:

* Arnold P. Gold Foundation Award: Nagrada za humanizam i izvrsnost u podučavanju.
* American Psychiatric Association Young Investigators Award.
* George and Celeste Hourani Award.
* Najviša odlikovanja (Highest Honors) na Univerzitetu u Michiganu.
* Nagrada za nastavni rad (2021) na Univerzitetu Stanford (*Faculty Teaching Award'').
* Nagrada za profesionalno vodstvo (2021).
* Stanford Leadership Development Program (2021).
* Top 25 utjecajnih ličnosti u sferi vjere (2020) prema izboru HolyTV-a.

## Reference 
## Vanjski linkovi 
* Službeni profil na Stanfordu
* Maristan – Institut za muslimansko mentalno zdravlje

Kategorija:Biografije, Kairo